
Par atzinuma sniegšanu

Valsts ugunsdzēsības un glābšanas dienesta (turpmāk – VUGD) Zemgales reģiona pārvaldē (turpmāk – ZRP) saņemts Bērnu un jauniešu basketbola skolas “RĪGA” nometnes vadītāja Raivo Otersona 2026.gada 2.jūnija iesniegums ar lūgumu sniegt atzinumu par Kandavas Lauksaimniecības tehnikuma dienesta viesnīcas Valteru ielā 6-2 un 6-3, Kandavā, Tukuma novadā un Kandavas Lauksaimniecības tehnikuma sporta zāles Valteru ielā 6, Kandavā, Tukuma novadā (turpmāk kopā – Objekts) atbilstību ugunsdrošības prasībām nometnes rīkošanai.
Informējam, ka VUGD Kandavas posteņa komandieris un VUGD ZRP amatpersona ar speciālo dienesta pakāpi 2026.gada 7.maijā veica ugunsdrošības pārbaudi Objektā. Par ugunsdrošības pārbaudes rezultātiem tika sastādīts VUGD ZRP 2026.gada 15.maija Pārbaudes akts Nr. 22/11-3.5/379, kas izsniegts Objekta atbildīgajai personai par ugunsdrošību.
Ņemot vērā iepriekš minēto un saskaņā ar Ministru kabineta 2009.gada 1.septembra noteikumu Nr.981 “Bērnu nometņu organizēšanas un darbības kārtība” 9.5.apakšpunktu, VUGD ZRP informē, ka VUGD atzinums par nometnes vietas atbilstību ugunsdrošības prasībām nav nepieciešams.

